# Jiddische Phonologie

Es git vill fonologische Untaschidd zwischn de vaschiḏnan Jiddischn Dialektt. D folngada Iwasicht richtt se nou an heiting Standardjiddischn, es wou in n frejn 20. Jh. gschaffn woan is un i pedagogische Kontextt gfunna wean ko.

## Konsonantna

In n Jiddischn kennt ma d noustejatn Konsonantna:

Jiddische Konsonantna|  | Labial | Alveolar | Postalveolar | Dorsal | Glottal |
| --- | --- | --- | --- | --- | --- |
| Nasal | m | n |  | (ŋ) |  |
| Plosiv | stimmlous | p | t |  | k | (ʔ) |
| stimmhaft | b | d |  | ɡ |  |
| Affrikat | stimmlous |  | ts | tʃ |  |  |
| stimmhaft |  | dz | dʒ |  |  |
| Frikativ | stimmlous | f | s | ʃ | χ | h |
| stimmhaft | v | z | ʒ | ɣ |  |
| Rhotisch |  | r |  |
| Approximant | zentral |  |  |  | j |  |
| lateral |  | l |  | (ʎ) |  |

* Dej Lautt /m, p, b/ san bilabial, weand /f, v/ labiodentall han.
* Da Kontrast /l – ʎ/ is ba manchn Sprechan zammgfalln.
* Dej palatalisiatn Konsonantna /nʲ, tsʲ, dzʲ, tʃʲ, dʒʲ, sʲ, zʲ/ finna se nea i slawische Loanweata. Da phonemische Status vo de palatalisiatn Konsonantn u vo de Affrikatt is ned gwiß.
* Dej Lautt /k, ɡ, ɣ/ u [ŋ] san velar, weand /j, ʎ/ palatal san.
	+ [ŋ] is a Allophone vo /n/ vua /k, ɡ/, u ko nea syllabisch saa [ŋ̍].
* D fonetischa Assproch vo /χ/ u /nʲ/ is ned deitle:
	+ In Fall vo /χ/ setzd d Ane Kleine (2003) en Laut i d "velara" Spoltn, nutzd owa ba da Umschrifd a Symbol fia n stimmlousn *uvularn* Frikativ χ.Vo deastweng ko ma õnemma, dass s /χ/ fonetisch a uvular [χ] is.
	+ In n Fall vo /nʲ/ wiad s vo da Ane Klein i d "palatalisiadta" Spoltn gsetzt. Des ko moana dass entweda a palatalisiadta alveolar [nʲ] oda a alveopalatal [ɲ̟] saa ko. /ʎ/ kannt aa, ejara wej nea a palatal, a alveolo-palatal [ʎ̟] saa
* Es rotischa /r/ ko alveolar oda uvular, entweda a Trill [r ~ ʀ] oda, gwenlicha, a "Flap" (Schloḡlaut) [ɾ ~ ʀ̆].
* Da Glottalvaschluß [ʔ] findt se nea intavokalisch.

Wej i d slawischn Sprochn, mid dej wou s Jiddisch vill Kontakt ghobt houd (Russisch, Weißrussisch, Poulisch un Ukrainisch), owa genga s Neihouchdeitsch hom d stimmlousn Laut scheja koa oda goa koa Aspiration neda. Entgeng an Deitschn fahlt aa d Auslautvaheatung. Es git owa a regressiva Assimilisazion vo da Stimmhaftigkait, z. B. wiad זאָגט /zɔɡt/ ('says') wej [zɔkt] gsogt oda הקדמה /hakˈdɔmɜ/ (Vuarred) wej [haɡˈdɔmɜ].

## Vokalna

Dej oafachn Vokal von n Standardjiddischn san:

Monophthong|  | vuan | zentrol | hint |
| --- | --- | --- | --- |
| zou | ɪ (i) |  | ʊ (u) |
| mittan | ɛ (ä/'e') | ɜ ('e') | ɔ (å/'o') |
| off | a |  |  |

* D Lautt /ɪ, ʊ/ san fast-gschlossn [ɪ, ʊ], owa /ɪ/ ko biswaln aa wej gschlossns [i] realisiad wean.
* da Laut /ɜ/ findt se nea i ned batontn Silm.

Diphthong| vuan | zentrol | hint |
| --- | --- | --- |
| ɛɪ | aɪ | ɔɪ |

* Dej letzan zwej Diphthong kinna aa wej [aɛ] un [ɔɜ] assagredt wean.

Weitas, kinna dej Sonorantn /l/ u /n/ aa unbatonta Silm furma, z.B:

* אײזל /ˈɛɪzl̩/ 'Iasl'
* אָװנט /ˈɔvn̩t/ 'Oumd'

Dej Lautt [m] u [ŋ] kinna aa wej Silmkeann douheakumma, owa blouss wej Allophon (oda Lautvariantna) zou an /n/, nou an zwilefzatn (bilabialn) reschpektiiv en zungruggatn (dorsaln) Konsonantal.

## Lautlicha Vagleich

Dej am mejan deitlingan Untaschidd finna se ba de Vokall. D Konsonantn von n Oustjiddischn hom weitas, wej uam bschrim, an stoakn slawischn Eifluss. Dazou ghejan vamoutle aa d stimmhaftn Aslautt u d palatalnan Konsonantna. Wej aa ba d boarischn u deitschn Loanweata in Bejmischn is weitas a *pf* in n Õlaut a *f* un in n Inlaut a *p*, vgl. פֿונט /funt/, עפּל /ɛpl/ u קאָפּ /kɔp/. A Tabelln mid de entsprechatn Vokall wisawi en Alemannischn, en Noadboarischn, en Mittlhouchdeitschn un en Neihouchdeitschn is dej dou.

Vokalentsprechinga zen n Jiddischn| Weinreich | Alem. | Noadb. | Standardjidd. | Mhd. | Nhd. | Beispil |
| --- | --- | --- | --- | --- | --- | --- |
| A1 | a | å (ɔ) | a | a | a | zalts |
| a | åå ~ oo | a | a ~ ā | plats, shats, shtab, shtat |
| A3 | a | oo (~ å) | o (ɔ) | a | ā | forn, zogn, wogn, stot |
| A2 | ā | åu | o (ɔ) | ā | nodl |
| E5 | ǟ | ā | e | æ | ǟ, ē (äh, ee) | kez, mer, ler |
| ē | äj | ē | ē (eh) | mer, ler |
| ē (ëh) | ea (~ e) | ëh | zen |
| E1 | ë | e | e | ë | nemen |
| e | a (~e) | e | ä | shtetl |
| ia (~e) | gleser |
| E2 | e, ö | äj (~e) | ê, ö̂ | ē, ȫ | eyzl, feyglen |
| ē, ȫ | äj (~e) | ē, œ | eybik, greys; greser |
| ä(n)~ö(n) | ea (~e) | ä(n)~ö(n) | geveynt |
| E4 | ei | åj/oa~äj/ea (+ei) | äj | ei | aj (ei/ai) | eyns, fleysh |
| öu | ā~\*ea (+ei) | öu | oj (eu/äu) | beymer, gleybn |
| I1 | i, ü | i (~ əj) | i | i, ü | i, ü | fish, din |
| ü, u | i, u | ü, u | ȫ | kinig, farginen, miglekh |
| I2 | ie | əj | i | ie | ī ~ i (ie ~ i) | briv, gisn, likht |
| üe | əj~äj | üe | ǖ (ü) | zis, grin |
| I4 | ī, ǖ | aj | aj | ī, iu | aj, oj (ei, eu) | baytn, haynt |
| U1 | u | u | u | u | u | hunt |
| o | trukn |
| O1 | o (ɔ) | o | shnoren |
| o | o | o | oks |
| O2 | o | u | oj | o | ō (o, oh) | koyln, woyl |
| a(n), o(n) | oa (~oo) | a(n), o(n) | voynen |
| o | ua | ô | foygl, azoy, koyber |
| ō | åu | ō | groys |
| O4 | ou | ā ~ \*oa (+au) | oj | ou | au | boym |
| U4 | ū | au (~ā) | oj | ū | boykh, foyl |
| U2 | ue | ou | u | ue | ū | bukh |

## Beleg

## Litratua

* Birnbaum, Solomon A., *Yiddish: A Survey and a Grammar*, University of Toronto Press, Toronto, 1979, ISBN 0-8020-5382-3.
* Herzog, Marvin, et al. ed., YIVO, *The Language and Culture Atlas of Ashkenazic Jewry*, 3 vols., Max Niemeyer Verlag, Tübingen, 1992–2000, ISBN 3-484-73013-7.
* Jacobs, Neil G. (2005). *Yiddish: A Linguistic Introduction*. Cambridge: Cambridge University Press. ISBN 0-521-77215-X.
* Kleine, Ane (2003). *Standard Yiddish*, *Journal of the International Phonetic Association*, 33 (2): 261–265. doi:10.1017/S0025100303001385.

## Exteana Vaweiss

* Jewish Language Research Website